സ്നേഹ ബന്ധം നിലനില്ക്കുന്നത് മനസ്സ് കൊണ്ടുള്ള അടുപ്പമാണ്, നമിത പ്രമോദ് പറയുന്നു മലയാളികളുടെ പ്രിയപ്പെട്ട നടിയാണ് നമിത പ്രമോദ്. മിനിസ്ക്രീനില് നിന്നും ബിഗ് സ്ക്രീനിലെത്തി തിളങ്ങി നില്ക്കുകയാണ് താരം. വേളാങ്കണ്ണി മാതാവ് എന്ന പരമ്ബരയിലൂടെയാണ് ഏഴാം ക്ലാസില് പഠിക്കുമ്ബോഴാണ് നമിത ക്യാമറക്ക് മുന്നില് എത്തുന്നത്. പരമ്ബരയില് മാതാവിന്റെ വേഷമാണ് നമിത ചെയ്തത്. തുടര്ന്ന് അമ്മേ ദേവി, എന്റെ മാനസപുത്രി തുടങ്ങിയ സീരിയലുകളിലും ശ്രദ്ധേയമായ വേഷങ്ങള് അവതരിപ്പിച്ചു. രാജേഷ് പിള്ള ഒരുക്കിയ ട്രാഫിക് എന്ന ചിത്രത്തിലൂടെ ബിഗ് സ്ക്രീനിലും നമിത തുടക്കം കുറിച്ചു. സത്യന് അന്തിക്കാട് സംവിധാനം ചെയ്ത പുതിയ തീരങ്ങള് എന്ന ചിത്രത്തിലൂടെയാണ് നമിത നായികയാവുന്നത്. തുടര്ന്ന് സൗണ്ട് തോമ, പുള്ളിപ്പുലികളും ആട്ടിന്കുട്ടിയും, ലോ പോയിന്റ്, വിക്രമാദിത്യന്, ഓര്മ്മയുണ്ടോ മുഖം, ചന്ദ്രേട്ടന് എവിടെയാ, അമര് അക്ബര് അന്തോണി, മാര്ഗംകളി തുടങ്ങി നിരവധി ചിത്രങ്ങളില് നമിത വേഷമിട്ടു. ഇപ്പോള് ഒരു അഭിമുഖത്തില് നമിത പറഞ്ഞ വാക്കുകളാണ് ശ്രദ്ധേയമാകുന്നത്. പ്രണയവുമായി ബന്ധപ്പെട്ടു മലയാളികള് പൊതുവേ ഉപയോഗിക്കുന്ന ക്ലീഷേ പ്രയോഗമാണ് ലവ് അറ്റ് ഫസ്റ്റ് സൈറ്റ് എന്ന് നമിത പറയുന്നു. നമിതയുടെ വാക്കുകളിങ്ങനെ, പ്രണയവുമായി ബന്ധപ്പെട്ടു മലയാളികള് പൊതുവേ ഉപയോഗിക്കുന്ന ക്ലീഷേ പ്രയോഗമാണ് ലവ് അറ്റ് ഫസ്റ്റ് സൈറ്റ്. ചില സിനിമകളിലും അത്തരം പ്രയോഗങ്ങള് കടന്നു വരാറുണ്ട്. പക്ഷേ അങ്ങനെയൊരു പറച്ചിലിന് താന് എതിരാണെന്നും ലവ് അറ്റ് ഫസ്റ്റ് സൈറ്റ് എന്ന് പറയുമ്ബോള് അത് ക്രഷ് മാത്രമാണെന്നും ലവ് ആകില്ല. ലവ് അറ്റ് ഫസ്റ്റ് സൈറ്റ് എന്ന കാര്യത്തില് ഞാന് വിശ്വസിക്കുന്നില്ല. അങ്ങനെയൊക്കെ ഉണ്ടാകുമോ? എന്ന് ചിന്തിക്കാറുണ്ട്. ഒരാളെ കണ്ടു ഇഷ്ടം തോന്നിയിട്ട് അയാള് വാ തുറക്കുന്നത് മൊത്തം പൊട്ടത്തരം ആണേല് എല്ലാം പോയില്ലേ. നമ്മുടെ ക്രഷ് അവിടെ തീരും. ഒരാളെ കണ്ടത് കൊണ്ട് ഇഷ്ടം വരില്ല. അയാളുടെ പെരുമാറ്റ രീതിയാണ് പ്രധാനം. അങ്ങനെ ആകര്ഷിക്കുമ്ബോഴാണ് ലവ് ഉണ്ടാകുന്നത്. എനിക്ക് ഒരാളോട് ഇഷ്ടമാണെന്ന് തോന്നിയാല് ഞാന് നിങ്ങളെ സ്നേഹിക്കുന്നു എന്ന് മുഖത്ത് നോക്കി പറയും. അതിനു മടി കാണിക്കില്ല. പ്രണയം അല്ലാതെ ക്രഷ് തോന്നിയിട്ടുണ്ട്. ഒന്പതില് പഠിക്കുമ്ബോള് ചില ചെക്കന്മാരോട് അങ്ങനെ തോന്നും. ഫോട്ടോയൊക്കെ കണ്ടു ക്രഷ് തോന്നിയിട്ടുണ്ട്. പക്ഷേ അതൊക്കെ ഒരാഴ്ച കഴിയുമ്ബോള് പോയി കിട്ടും. സ്നേഹ ബന്ധം നിലനില്ക്കുന്നത് മനസ്സ് കൊണ്ടുള്ള അടുപ്പമാണ്.